
88888 fatwaa.org 
ফাতওয়া নাম্বার:২২৮ প্রকাশকালঃ২১-০১-২০২২ইং 
কসমের কাফফারা কীভাবে দেব? 
প্রশ্ন: 


আমি একবার একটি বিষয়ে আল্লাহর নামে এই বলে কসম করি যে, 
আমি আর কখনো তা করবো না। কিন্তু পরে তা রক্ষা করতে পারিনি। 
কাজটি করে ফেলি। এখন কি আমাকে কাফফারা দিতে হবে? দিতে হলে 
কীভাবে দিতে হবে? 


উত্তর: 

প্রশ্নোক্ত ক্ষেত্রে আপনাকে কসম ভঙ্গ করার কারণে কাফফারা দিতে 
হবে। কাফফারা আদায়ের জন্য নিম্নোক্ত তিনটি কাজের যে কোনো 
একটি করতে হবে। 
১. যাকাত গ্রহণের উপযুক্ত দশজন গরিব-মিসকীনকে পরিতৃপ্ত করে দুই 
বেলা অন্তত মধ্যম মানের খাবার খাওয়াতে হবে কিংবা প্রত্যেককে 
একটি সাদাকাতুল ফিতর পরিমাণ অর্থ দিতে হবে। 
উল্লেখ্য, দশজনের পরিবর্তে একজন মিসকীনকে দশ দিন দুই বেলা করে 
খানা খাওয়ালেও হবে। 
২. অথবা দশজন মিসকীনকে এক জোড়া করে পরিধেয় পোশাক দিতে 
হবে। 
৩. অথবা একটি গোলাম আযাদ করতে হবে। 
উল্লেখিত বিষয়গুলোর কোনটিরই সামর্থ্য না থাকলে লাগাতার তিনটি 
রোযা রাখতে হবে। কোনো একটির সামর্থ্য থাকা অবস্থায় রোযা রাখলে 
কাফফারা আদায় হবে না। সুরা মায়েদাহ: ৮৯ ; আলহেদায়াহ: 
২/৩১৯-৩২০; রদ্দুল মুহতার: ৩/৭২৫-৭২৭ 

আবু মুহাম্মাদ আব্দুল্লাহ আলমাহদি (উফিয়া আনহু) 
০৩-০৬-১৪৪৩ হি. 

